Tisztelt Képviselő-testület!

Megjelent a Kormány STR-2021 kódszámú, Strandfejlesztés 2021 című felhívása a magyarországi szabadvizi strandok, illetve természetes fürdőhelyek látogathatóságának biztosítása érdekében.

A cél elérését a Kisfaludy2030 Turisztikai fejlesztő Nonprofit Zrt. a szabadvizi strandok tulajdonosainak/fenntartóinak, mint támogatást igénylőinek az együttműködésével valósítja meg. A Balatonberényi Naturista Strand vonatkozásában az önkormányzat, mint tulajdonos nyújthat be pályázatot a strand fejlesztése céljából.

A Strand üzemeltetője bérleti szerződés alapján a Balatontourist Kft., akivel együttműködve, pályázatíró segítségével 2021. évben is pályázatot szeretnénk benyújtani a kiírt felhívásra.

A projekt keretében tervezett megvalósítandó tevékenységek:

Építések:

1. Járda: új járda építése, taktilis vezetősávval, az akadálymentesség érdekében. A járda összeköti a strandbejáratot, akadálymentes öltözőt, partot, vizesblokkot.
2. bejárat akadálymentesítése: bejáratnál meglévő pár lépcsőfok helyett rámpa építése
3. térkő burkolat építése: akadálymentes öltöző előtti területen, a parton a tervezett sólya/rámpa előtt, akadálymentes parkoló és a meglévő térburkolat között.
4. akadálymentes pakoló kialakítása
5. térvilágítás

Eszközbeszerzés:

1. sólya/rámpa, ami egyrészt akadálymentes vízbejutás feltételeit biztosítja (ezen dolgozunk), másrészt a Bejárható Magyarország program keretében a vízi sporteszközök vízrebocsátását segítik
2. néhány Braille írásos ártábla, felirat, információs tábla,
3. kerékpáros szervízpont a Bejárható Magyarország programhoz kapcsolódóan
4. 3.1.2.2. b) strand biztonságos üzemeltetéséhez kapcsolódóan mentő katamarán, mentőmellény és félautomata defibrillátor beszerzése
5. Interaktív játszótéri elem
6. kötelező nyilvánossághoz kapcsolódóan tábla, weboldali megjelenés

Kapcsolódó szolgáltatás:

1. műszaki ellenőr
2. rehabilitációs szakmérnök tanácsadás, nyilatkozat
3. mérnöki szolgáltatás (helyszínrajz, projekt elhatárolás)
4. szakértő

A 30.000.000. Ft-ig fennmaradó összeg tartalékként kerül beállításra.

Az előzetes árajánlatok kidolgozása, az árajánlatok bekérése és a pályázati anyag összeállítása folyamatban van. A pályázható maximális összeg bruttó 30.000.000 Ft, a pályázat benyújtásának határideje 2021. december 16. napja.

Mellékelem a tervezett költségkimutatást.

**Határozati javaslat:**

Balatonberény Község Önkormányzat Képviselő-testülete a Balatonberényi Naturista Strand fejlesztésére benyújtandó Kisfaludy 2030 pályázatról szóló tájékoztatót megismerte és azt tudomásul veszi.

Balatonberény, 2021. december 14.

Horváth László

polgármester