**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2021. december 14-ei**

**rendkívüli nyilvános ülésére**

**TÁRGY:**

**Szervezeti és Működési Szabályzat módosítása – kormányzati funkciók felülvizsgálata**

**ELŐADÓ:**

Mestyán Valéria

címzetes főjegyző

**Tisztelt Képviselő-testület!**

# Az önkormányzat törzskönyvi nyilvántartása és az önkormányzat számlarendjében, könyvviteli rendszerében szereplő kormányzati funkciók (COFOG) összhangját meg kell teremteni. A tevékenységeket a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet szerint kell meghatározni.

# Az SzMSz-ben 1.mellékletében felsorolt tevékenységek közül törlésre kerül a 018010 önkormányzatok elszámolásai a központi költségvetéssel, mert ez technikai szám, és fel kell venni a 096015 Gyermekétkeztetés köznevelési intézményben feladatot, mely a veszélyhelyzeti étkeztetéssel kapcsolatos könyvvezetési feladatokhoz kapcsolódik.

# Ennek alapja az önkormányzat Szervezeti és Működési Szabályzatáról szóló 13/2019.(X.28.) önkormányzati rendelet 1. melléklete szerinti kormányzati funkciók (COFOG) felülvizsgálata, és szükséges módosítása, mely alapján kezdeményezhető a Magyar Államkincstárnál a törzskönyvi nyilvántartásban a kormányzati funkciók módosítása.

# Az SzMSz-t korábban módosító, 16/2021.(XI.29.) önkormányzati rendelet módosító rendelkezései végrehajtottá váltak, ezért a jogalkotásról szóló 2010. évi CXXX. törvény (Jat.) 12/B. §-a alapján -a jogszabály szerkesztési követelményeknek való megfelelés céljából- indokolt egyúttal rendelkezni e módosító rendelet hatályon kívül helyezéséről is. Ennek érdekében a következő rendelet-tervezet megtárgyalását és elfogadását terjesztem elő.

**Balatonberény Község Önkormányzata Képviselő-testületének .../.... (...) önkormányzati rendelete**

**a képviselő-testület Szervezeti és Működési Szabályzatáról szóló 13/2019.(X.28.) önkormányzati rendelete módosításáról**

Balatonberény Község Önkormányzat képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt felhatalmazás alapján a következőket rendeli el:

**1. §**

A képviselő-testület Szervezeti és Működési Szabályzatáról szóló Balatonberény Község Önkormányzat Képviselő-testülete 13/2019. (X.28.) önkormányzati rendelete 1. melléklete helyébe az 1. melléklet lép.

**2. §**

Hatályát veszti a képviselő-testület Szervezeti és Működési Szabályzatáról szóló 13/2019. (X.28.) önkormányzati rendelete módosításáról szóló 16/2021. (XI. 29.) önkormányzati rendelet.

**3. §**

Ez a rendelet a kihirdetését követő harmadik napon lép hatályba.

Horváth László Mestyán Valéria

polgármester címzetes főjegyző

Kihirdetve: 2021. december

Mestyán Valéria

címzetes főjegyző

1.melléklet

„1. melléklet

Az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek

| **korm. funkció** | **megnevezés** |
| --- | --- |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 013320 | Köztemető-fenntartás és működtetés |
| 013350 | Az önkormányzati vagyonnal való gazdálkodással kapcsolatos feladatok |
| 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 016080 | Kiemelt állami és önkormányzati rendezvények |
| 032020 | Tűz- és katasztrófavédelmi tevékenységek |
| 041233 | Hosszabb időtartamú közfoglalkoztatás |
| 041237 | Közfoglalkoztatási mintaprogram |
| 045160 | Közutak, hidak, alagutak üzemeltetése, fenntartása |
| 047320 | Turizmusfejlesztési támogatások és tevékenységek |
| 062020 | Településfejlesztési projektek és támogatásai |
| 064010 | Közvilágítás |
| 066010 | Zöldterület-kezelés |
| 066020 | Város- és községgazdálkodási egyéb szolgáltatások |
| 072111 | Háziorvosi alapellátás |
| 074031 | Család és nővédelmi egészségügyi gondozás |
| 074032 | Ifjúság-egészségügyi gondozás |
| 081045 | Szabadidősport- (rekreációs sport) tevékenység és támogatása |
| 082042 | Könyvtári állomány gyarapítása, nyilvántartása |
| 082043 | Könyvtári állomány feltárása, megőrzése, védelme |
| 082044 | Könyvtári szolgáltatások |
| 082091 | Közművelődés – közösségi és társadalmi részvétel fejlesztése |
| 082092 | Közművelődés – hagyományos közösségi kulturális értékek gondozása |
| 086020 | Helyi, térségi közösségi tér biztosítása, működtetése |
| 091140  096015 | Óvodai nevelés, ellátás működtetési feladatai  Gyermekétkeztetés köznevelési intézményben |
| 102031 | Idősek nappali ellátása |
| 104037 | Intézményen kívüli gyermekétkeztetés |

Végső előterjesztői indokolás

A Magyar Államkincstár Törzskönyvi Nyilvántartásában és az Önkormányzat Számlarendjében, valamint a könyvviteli rendszerében szereplő kormányzati funkciókat indokolt és szükségszerű felülvizsgálni, hogy a kormányzati funkciók (COFOG) összhangja biztosított legyen. Ennek alapja az önkormányzat esetében a Szervezeti és Működési Szabályzatban meghatározott kormányzati funkciók módosítása, majd törzskönyvi nyilvántartásban történő átvezetése.

Egyúttal a jogszabály szerkesztési követelményeknek való megfelelés érdekében indokolt a korábbi, még hatályban lévő módosító rendelet hatályon kívül helyezése is.

**Előzetes hatásvizsgálati lap**

**Balatonberény Község Önkormányzata Képviselő-testületének a Szervezeti és Működési Szabályzatáról szóló 13/2019.(X.28.) önkormányzati rendelet módosításához**

(a jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen

1. ***társadalmi hatás****: nincs*
2. **gazdasági hatása**: nincs
3. **költségvetési hatásai**: nincs
4. **környezeti következményei:** nincs
5. **egészségi következményei**: a tervezetnek egészségi következménye nincs
6. **adminisztratív terheket befolyásoló hatásai**: A rendelet kihirdetését követően a Magyar Államkincstárnál a törzskönyvi nyilvántartásban levő Cofogok módosítását kell bejelenteni 8 napon belül.
7. **megalkotásának szükségessége:**mert ezzel biztosítható a Mák által vezetett törzskönyvi nyilvántartásban, az önkormányzat számlarendjében, a könyvviteli rendszerben szereplő kormányzati funkciók összhangja.
8. **alkalmazásához szükséges személyi, szervezeti, tárgyi és pénzügyi feltételek:** rendelkezésre áll.

Balatonberény, 2021. 12. 08.

Mestyán Valéria sk.

címzetes főjegyző